JayJayThrowThrow/commonwealth-wiki-mix huggingface dataset:
1986

:Rencana ini adalah berkenaan dengan tahun 1986. Bagi kegunaan lain, sila lihat 1986 (nombor).


1986 merupakan tahun biasa yang bermula pada hari Rabu. Ia berlangsung dari 19 Rabiulakhir 1406 hingga 28 Rabiulakhir 1407.

Peristiwa

Januari

* 14 Januari: Penerbangan pertama Boeing 767-300
* 28 Januari: Kapal angkasa Challenger hancur 73 saat selepas dilancarkan.
Februari

* 19 Februari: Kesatuan Soviet melancarkan stesen angkasa Mir.
April

* 26 April: Salah satu reaktor nuklear di Chernobyl, Ukraine meletup dan mengakibatkan 31 orang mati serta-merta, dan beribu orang lagi terkena sinaran radioaktif. Merupakan kemalangan radiologi yang terburuk di dunia sehingga kini.
Jun

* 29 Jun: Argentina menewaskan Jerman Barat untuk memenangi Piala Dunia 1986.
Ogos

* 10 Ogos: Kompleks Persatuan Kelab-kelab Belia Malaysia (MAYC) dirasmikan oleh Perdana Menteri Malaysia Mahathir Mohamad di Kuala Lumpur.
November

* 4 November: Malaysia dan Indonesia memeterai satu perjanjian perkapalan yang pertama dibuat antara anggota ASEAN. Perjanjian ini memperuntukan beberapa perkara, antaranya kedua-kedua negara akan bekerjasama untuk saling membantu jika berlaku kemalangan maritim dalam perairan negara masing-masing.
Tarikh tepat tidak pasti

* Bahagian Komputer Peribadi IBM mengeluarkan PC Convertible, komputer ribanya yang pertama yang beratnya 12 paun.
* Intel 80386DX, mikropemproses bas data 32-bit yang mampu mengalamatkan RAM 4 GB, diperkenalkan. 80386 bukan sahaja mampu mengendalikan struktur bas data 32-bit, malah merevolusikan reka bentuk ingatan. Ia membenarkan sistem beroperasi menyediakan 640K ingatan untuk membolehkan melebihi satu perisian digunakan dengan serentak.
* 80386SL, cip yang lebih kecil juga dicipta, dengan litar penyusunan kuasa dan digunakan pada komputer kecil seperti komputer riba.
* PIKOM (Persatuan Industri Komputer dan Multimedia Malaysia) dibentuk.
* (c)Brain, virus komputer peribadi yang pertama dicipta oleh Basit dan Amjad Farooq Alvi, dua adik-beradik dari Lahore, Pakistan.
* Penemuan dendrogramma.
Kelahiran

thumb|120px|Brittany Snow
thumb|120px|Jannat
thumb|120px|Maram Ben Aziza

* 6 Januari - Jannat, penyanyi dan pelakon wanita Maghribi dan Mesir
* 9 Mac - Brittany Snow, pelakon wanita Amerika Syarikat
* 23 Mac - Lisa Surihani, pelakon wanita Malaysia
* 4 Mei - Ahmed Magdy, pelakon lelaki Mesir dan Algeria
* 9 Julai - Angelica Simperler, pelakon wanita Indonesia
* 12 September - Emmy Rossum, seorang pelakon, penyanyi dan penulis lagu A.S. yang memenangi Anugerah Emmy.
* 6 Ogos - Mehmet Akgün seorang pemain bola sepak Turki-Jerman yang sedang bermain untuk Borussia Dortmund.
* 16 September - Virgoun Tambunan, penyanyi, penulis lagu, dan pelakon lelaki Indonesia.
* 25 Disember - Maram Ben Aziza, pelakon wanita Tunisia
Kematian
Pencetak komputer

thumb|Pencetak berjenama Epson Stylus C65 jet dakwat

Pencetak ialah salah sebuah peranti keluaran yang berkeupayaan untuk menghasilkan laporan dan dokumen perniagaan. Pencetak telah dibangunkan dan berkebolehan mencetak sehingga 150 hingga lebih 20,000 baris per minit dengan setiap baris mempunyai hingga 150 aksara. Kiraan ringkas menunjukkan kelajuan cetakan maksimum adalah dalam anggaran 50,000 aksara persaat.

Pencetak boleh mencetak atas kertas biasa atau atas borang satu atau berbilang salinan yang disediakan khas seperti invois, alat tulis, label, cek, bil dan lain-lain borang bertujuan khas yang digunakan dalam perniagaan dan industri. Ia boleh mencetak teks dan grafik dalam bentuk hitam putih atau warna.

Pencetak boleh dibahagikan kepada dua kategori besar iaitu:
* pencetak hentaman
* pencetak tanpa hentaman
Pencetak hentaman

thumb|250px|Pencetak berjenama Canon
thumb|right|Pencetak bintik 9 pin Epson.
Dengan pencetak hentaman, cetakan berlaku disebabkan oleh tukul yang mengetuk bentuk aksara dan bentuk aksara ini kemudiannya mengetuk reben berdakwat, menyebabkan reben menekan imej aksara tersebut ke atas kertas.

Peranti pencetak aksara mencetak satu aksara satu masa pada kelajuan 10 hingga 500 aksara per saat. Pencetak terlaju jenis ini adalah pencetak matriks dawai atau pencetak matriks bintik. Ia mencetak aksara terdiri daripada bintik-bintik corak terbentuk oleh hujung dawai yang kecil.

Dengan memanjangkan dawai tertentu lebih daripada yang lain, corak bintik boleh dibentuk untuk mengeluarkan nombor, huruf, atau aksara khas. Dawai yang dipanjangkan ini kemudiannya ditekan ke atas reben berdakwat untuk mencetak aksara ke atas kertas atau borang.

Sesetengah pencetak matriks yang lebih lambat dan murah mencetak aksara sebagai satu siri lajur setiap satunya selebar satu bintik. Oleh kerana sifat unsur matriks tersebut, ia boleh digunakan untuk mencetak bentuk aksara khas yang boleh digunakan dengan grafik, seperti graf dan carta.

Untuk mereka yang inginkan output berkualiti mesin taip, pencetak bintik khas atau pencetak roda daisi boleh digunakan. Pencetak roda daisi menggunakan unsur cetakan plastik atau logam tunggal berbentuk seperti sususan kelopak bunga daisi. Unsur ini akan berputar sehingga aksara yang betul berada pada kedudukannya dan kemudiannya ia ditekan ke atas reben berdakwat. Proses ini berulang untuk setiap aksara yang hendak dicetak pada baris. Kelajuan biasa pencetak jenis ini adalah dalam julat 25 hingga 100 aksara persaat.

Pencetak aksara hentaman adalah peranti output salinan keras (hard copy) yang paling biasa digunakan untuk sistem mikrokomputer peribadi dan perniagaan kecil. Kosnya jauh lebih rendah daripada pencetak baris.

Pencetak baris hentaman berkeupayaan mencetak keseluruhan baris pada satu masa dengan menggunakan roda cetak, rantai atau dram bergerak. Pencetak roda cetak terdiri daripada satu siri roda cetak, setiap satunya mengandungi digit dan aksara abjad yang lengkap sebagai tambahan kepada set aksara khas. Apabila mencetak, semua roda cetak diletakkan dengan tepat untuk mewakili data yang hendak dicetak pada satu baris. Ia kemudiannya menghentak secara serentak pada kelajuan 150 baris per minit.

Pencetak rantai atau pencetak dram adalah pencetak baris hentaman yang pantas yang biasa digunakan. Semasa rantai (mengandungi lima atau kurang bahagian yang terdiri daripada 48 aksara, setiap satunya mengandungi set aksara yang lebih banyak) atau dram cetak berputar, setiap aksara akan dicetak apabila ia tiba pada kedudukannya. Sehingga 150 aksara per baris boleh dicetak pada kelajuan hingga 2,500 baris per minit. Boleh dikatakan pencetak baris hentaman digunakan khas untuk menyokong sistem komputer yang lebih besar.


Imej:YosriPencetakBintik24pinTallyT2250.jpg|Pencetak bintik 24 pin TallyT2250.
Imej:YosriPencetakBintik9pinEpson1.jpg|Pencetak bintik 9 pin Epson.

Pautan luar

*Toner Fiyatları
*Templat Kad Terima Kasih Pelanggan Cantik

Kategori:Pencetak komputer
Pencetak tanpa hentaman

thumb|Pencetak laser berjenama Hp

Pencetak baris tanpa hentaman merupakan sejenis pencetak komputer yang menggunakan kaedah laser, elektrostatik atau kaedah pancutan dakwat adalah pencetak yang terlaju dan paling senyap. Pencetak laser Xerox 9700 misalnya, berkeupayaan mencetak lebih daripada 18,000 baris per minit.

Sebelum pembangunan pencetak jet dakwat dan pencetak laser, pencetak tanpa hentaman tidak banyak digunakan kerana beberapa sebab:
* Memerlukan kertas khas yang lebih mahal
* Output bercetak tidaklah seterang dan sejelas percetakan pencetak hentaman.

Kategori:Pencetak komputer
Mikropemproses

thumb|upright=0.9|Mikropemproses AMD Athlon 64 X2 3600+
Mikropemproses (biasa disingkatkan µP atau uP) atau CPU ialah sebuah cip pemproses pusat dengan kawalan dan logik proses data terbina dalam satu litar bersepadu berperanan dalam unit logik aritmetik, dedaftar dan unit kawalan. Ia berbentuk segi empat bujur yang dipasang pada bahagian atas sebelah kanan papan induk. Fungsi utamanya di dalam sebuah komputer ialah memproses data dan maklumat yang diterima daripada peranti input. Cip ini boleh dikenal pasti dengan memerhatikan aksara yang tertulis pada cip berkenaan yang mana menunjukkan kelajuan dan jenis litar bersepadu yang digunakan.
Lihat juga

* BIOS
* Mikropengawal (µC)
* Papan induk
* Pemproses isyarat digital (DSP)
* Sistem-atas-cip (SoC)
* Unit pemprosesan pusat (CPU)
Rujukan

Kategori:Elektronik digital
Violet Coulson

Violet Coulson ialah isteri kedua kepada Tunku Abdul Rahman, Perdana Menteri Malaysia.
Persahabatan

Tunku bertemu Coulson pada 1927, semasa tahun kedua pengajiannya sebagai pelajar undang-undang di London. Violet merupakan seorang gadis yang menguruskan sebuah restoran yang menjadi tempat pelajar Tanah Melayu makan. Pada 1933, semasa Tunku masih berkahwin dengan Meriam Chong, Tunku pernah membawa Violet melawat Medan, Indonesia.

Apabila berita kematian Meriam sampai kepada Violet, dia melepaskan pengurusan restorannya dan berlayar ke Singapura tanpa pengetahuan Tunku. Setibanya ke Singapura, Tunku dimaklumkan keberadaan Violet dan segera bertemu Violet menaiki kereta api.
Perkahwinan

Violet dan Tunku bernikah di Geylang Serai, Singapura secara rahsia dan disaksikan oleh Syed Ahmad al-Sagoff. Selepas berkahwin, Violet menetap di Pulau Pinang, manakala Tunku menetap sendirian di Kuala Nerang, di mana beliau menjadi Pegawai Daerah ketika itu, bagi mengelakkan kritikan orang ramai. Perkahwinan mereka dianggap melanggar adat kerabat diraja Kedah kerana telah berkahwin campur tanpa mendapat restu Sultan Kedah atau Raja Muda Kedah.

Raja Muda Kedah ketika itu, Tunku Ibrahim ibni Sultan Abdul Hamid Halim Shah menentang keras perkahwinan campur. Walau bagaimanapun, beliau meninggal dunia pada 1934 dan digantikan dengan Tunku Mahmud Ibni Sultan Ahmad Tajuddin Mukarram Shah. Tunku Mahmud merupakan seorang yang berminda terbuka dan merestui perkahwinan Tunku dengan Violet. Perestuan ini memberi peluang kepada Violet untuk tinggal bersama suaminya di Kuala Nerang, namun Setiausaha Kerajaan Negeri telah menukarkan Tunku menjadi Pegawai Daerah di Langkawi, kawasan yang terasing ketika itu.

Selepas beberapa ketika, pencapaian Tunku sebagai Pegawai Daerah Langkawi amat memberangsangkan dan telah berjaya membuatkan pemangku Penasihat British Kedah ketika itu, S.W Jones membawa Tunku naik pangkat dan menjadi Pegawai Daerah Sungai Petani, daerah kedua yang penting di Kedah.
Penceraian

Pada 1937, Tunku dan Violet telah bertengkar sehingga Violet kembali ke Inggeris. Akhirnya mereka sah bercerai pada 1946.
Rujukan

Kategori:Pasangan Perdana Menteri Malaysia
Kategori:Orang dari Inggeris
Kategori:Keluarga Tunku Abdul Rahman Putra
Banjar

Banjar boleh merujuk kepada:
* Suku Banjar
* Bahasa Banjar
* Peribahasa Banjar
* Sejarah Suku Banjar
* Kerajaan Banjar
* Hikayat Banjar
* Tari Banjar
* Lagu Banjar
* Banjarmasin, ibu negeri Kalimantan Selatan
* Kota Banjar, provinsi Jawa Barat
* Banjar di India.
Surat khabar

* Banjarmasin Post, surat khabar harian di Kalimantan Selatan
* Radar Banjarmasin, surat khabar harian di Kalimantan Selatan
* Metro Banjar, surat khabar harian di Kalimantan Selatan
Organisasi

* Seni Silat Kuntau Banjar, Malaysia
Orang Besar Jajahan

Orang Besar Jajahan ialah gelaran dan jawatan kumpulan pembesar setiap daerah di Perak, Malaysia. Mereka dipilih dan dilantik oleh Sultan Perak untuk mewakili istana dalam segala urusan berkaitan di setiap daerah yang diamanahkan kepada mereka. Antara tugas Orang Besar Jajahan ialah menjalankan segala titah perintah Sultan Perak yang berkaitan dengan urusan pentadbiran kerajaan, agama Islam, adat Melayu serta kebajikan rakyat jelata dengan menganggotai pelbagai pertubuhan dan sebagainya.
Penjawat semasa
Lihat juga

* Orang Besar Empat (Pahang)
** Orang Kaya Indera Perba Jelai
** Orang Kaya Indera Segara
** Orang Kaya Indera Pahlawan
** Orang Kaya Indera Shahbandar
* Orang Besar Empat (Perak) Gelaran Rasminya Bagi 4 Orang Besar tu
** Orang Kaya Bendahara Paduka Seri Maharaja Perak
** Orang Kaya Besar Seri Maharaja Di-Raja Perak
** Orang Kaya Temenggung Paduka Raja Perak
** Orang Kaya Menteri Seri Paduka Tuan Perak
* Orang Besar Daerah (Selangor)
** Orang Besar Daerah Gombak
** Orang Besar Daerah Hulu Langat
** Orang Besar Daerah Hulu Selangor
** Orang Besar Daerah Kelang
** Orang Besar Daerah Kuala Langat
** Orang Besar Daerah Kuala Lumpur
** Orang Besar Daerah Kuala Selangor
** Orang Besar Daerah Petaling
** Orang Besar Daerah Sabak Bernam
** Orang Besar Daerah Sepang
* Undang Yang Empat (Negeri Sembilan)
** Undang Luak Sungai Ujong
** Undang Luak Rembau
** Undang Luak Jelebu
** Undang Luak Johol
Rujukan

Kategori:Perak
Padang Rengas

Padang Rengas merupakan sebuah pekan kecil yang terletak di daerah Kuala Kangsar, negeri Perak. Bandar atau pekan yang berhampiran ialah Kuala Kangsar, Bukit Berapit, Kampung Lubok Merbau dan Pokok Assam, Taiping dan Ipoh.
Sejarah

Nama Padang Rengas dikatakan diambil dari nama pokok rengas yang banyak tumbuh di kawasan ini satu ketika dahulu.
Rekreasi dan pelancongan

Terdapat beberapa kawasan pelancongan dan rekreasi di Padang Rengas
* Kawasan Perkelahan Batu Hampar, Kampung Paya Lintah
* Perusahaan Kraftangan Tembikar Labu Sayong Paya Lintah.
Kemudahan

Perkhidmatan

*Perpustakaan awam
*Pejabat Pertanian
*Pertubuhan Peladang Kawasan
*Pertubuhan Peladang (Jentera) Perak Tengah
*Kolej Risda Perak
*Klinik kesihatan
*Balai polis
*Pejabat Pos
Madrasah

*Madrasah Al-Zainabiyah Padang Asam
*Madrasah Al-Falahiah Kampung Buaya
*Madrasah Al-Nasriah Padang Rengas
*Madrasah Al-Ijtihadiah Kampung Gapis
*Madrasah Al-Bakariah Paya Lintah
*Madrasah Al-Zahiriah Keruh Hilir
*Madrasah Al-Iqtisadiah Keruh Hulu
*Madrasah Sabiyah al-Ahmadiah Laneh.
Sekolah

* Sekolah Kebangsaan Tun Doktor Ismail
* Sekolah Kebangsaan Perempuan
* Sekolah Kebangsaan Padang Asam
* Sekolah Kebangsaan Paya Salak
* Sekolah Kebangsaan Laneh
* Sekolah Jenis Kebangsaan (Cina) Khiu Min
* Sekolah Jenis Kebangsaan (Tamil) Ladang Gapis
* Sekolah Jenis Kebangsaan (Tamil) Ladang Perak River Valley
* Sekolah Menengah Kebangsaan Tun Perak, Padang Rengas
* Sekolah Menengah Teknik Kuala Kangsar
* Ma'ahad Yahyawiah
* Sekolah Menengah Agama Ad-diniah Al-Islamiah
Tokoh

*Haji Abdul Manan
*Syeikh Juned Tola
Wakil rakyat

*Kawasan Parlimen P 61 Padang Rengas Dahulu dikenali dengan nama Chenderoh mempunyai seramai 24,863 pengundi.
* Peratus pengundi
# Melayu : 73.05%
# Cina : 19.59%
# India : 7.25%
# Lain : 0.11%

Parlimen Padang Rengas
*1999 - Datuk Seri Mohamed Nazri bin Abd. Aziz - Barisan Nasional
*2004 - Datuk Seri Mohamed Nazri bin Abd. Aziz - Barisan Nasional
*2007 - Datuk Seri Mohamed Nazri bin Abd. Aziz - Barisan Nasional

DUN Lubok Merbau
* 1999 - Datuk Jamal Nasir bin Rasdi - Barisan Nasional
* 2004 - Datuk Jamal Nasir bin Rasdi - Barisan Nasional
* 2008 - Hj. Zainuddin b Yusof - Pas
Pautan luar

* Kolej Risda Perak


Kategori: Bandar di Perak
Kategori:Mukim di Daerah Kuala Kangsar
Gunung Semanggol

thumb|right|250px|Lebuh raya PLUS di tepi Gunung Semanggol
Gunung Semanggol terletak di daerah Kerian, di negeri Perak. Gunung Semanggol, berhampiran dengan Ulu Sepetang dan Kampung Sera. Gunung Semanggol adalah setinggi 390 m.

Tokoh terkenal di sini ialah Ustaz Abu Bakar al-Baqir yang telah menubuhkan Maahad Al-Ehya Al Shariff dan Sabran bin Haji Asmawi yang memenangi kerusi Ahli Dewan Undangan Negeri ADUN bagi kawasan ini pada pilihanraya umum ke-10 tahun 1999M.
Masjid

* Masjid Al-Abrar, Alor Setonggok, 34400 Simpang 4, Perak
* Masjid Al-Amin, Kampung Selinsing, 34400 Simpang 4, Semanggol, Perak
* Masjid Al-Ehsaniah, Parit 3, Jalan Gula, 34400 Simpang 4, Semanggol, Perak
* Masjid Al-Huda, Tebuk Matau, 34400 Simpang 4, Semanggol, Perak
* Masjid An-Najihah, Sungai Kepar, 34400 Simpang 4, Semanggol, Perak
* Masjid Annur, Kampung Bukit, Semanggol, 34400 Simpang 4, Semanggol, Perak
* Masjid Ar-Rahmaniah, Bukit Putus, Gunung Semanggol, 34400 Simpang 4, Semanggol, Perak
* Masjid Jamek Simpang 4 Selinsing, 34400 Simpang 4, Semanggol, Perak
* Masjid Kampung Sama Gagah, Selinsing, 34400 Simpang 4, Semanggol, Perak
* Masjid Kubu Gajah Gunung, Semanggol, 34400 Simpang 4, Semanggol, Perak
* Masjid Sungai Perotan, Selinsing, 34400 Simpang 4, Semanggol, Perak
* Masjid Tebuk Haji Dollah, 34400 Simpang 4, Semanggol, Perak
* Masjid Kampung Dew, Gunung Semanggol, 34400 Semanggol, Perak
* Masjid Kampung Tua, Gunung Semanggol, 34400 Semanggol, Perak
* Masjid Padang Lalang, 34400 Semanggol, Perak
* Masjid Tebok Panchor, 34400 Gunung Semanggol, Perak
Rujukan



Kategori: Bandar di Perak
Dataran Merdeka

thumb|300px|Stadium Merdeka di tengah-tengah Kuala Lumpur, dimana kemerdekaan Malaya diisytiharkan oleh Tunku Abdul Rahman dengan pekikan 7 kali MERDEKA pada 1957.

Dataran Merdeka dahulunya dikenali sebagai Padang Kelab Selangor terletak dipusat pentadbiran lama Kuala Lumpur. Pada asalnya ia merupakan padang kriket bagi Kelab Selangor (kini Kelab diraja Selangor). Mengelilingi padang tersebut adalah bangunan bersejarah termasuk Bangunan Kelab Diraja Selangor yang terletak di penjuru padang di mana orang-orang penting Kuala Lumpur sering bertemu, Bangunan Sultan Abdul Samad, Muzium Sejarah Kebangsaan, dan Perpustakaan Peringatan yang dibina 1909, kathedral St Mary's Anglican, bangunan stail Gothik yang berusia lebih seratus tahun dan kompleks Dayabumi moden yang menakjubkan.

Di sinilah, di hadapan bangunan Sultan Abdul Samad, bendera Union Jack diturunkan dan bendera Federasi Malaya dinaikan buat pertama kali pada tengah malam 31 Ogos 1957. Semenjak itu, Dataran Merdeka menjadi tempat perarakan sambutan ulang tahun kemerdekaan Malaysia setiap tahun sejak 1957. Pelbagai acara diadakan di sini. Antaranya ialah Citrawarna dan Larian Merdeka.

Bangunan Sultan Abdul Samad merupakan mercu tanda yang paling penting yang dibina oleh pihak British, yang mengadap kearah Dataran Merdeka. Seni bina Moorish yang indah ini siap dibina pada 1897, menjadi pejabat beberapa jabatan penting semasa pentadbiran British.

150px|kanan|thumb|Tiang bendera pada waktu malam
Tiang bendera setinggi 95-meter, antara yang tertinggi di dunia, menandakan tapak itu dengan kepingan bulat marmar hitam. Ia terletak di bahagian selatan dataran.

Bangunan kayu separuh Tudor dibina pada 1890 dan menjadi tempat menonton perlawanan Kriket pada petang Ahad.

Bangunan Kelab Di raja Selangor stail Tudor, yang dibina pada 1890 jauh berbeza dengan bangunan seni bina Moorish bangunan Sultan Abdul Samad yang terletak arah bersetentangan dataran.

Dataran Merdeka mempunyai bahagian bawah tanah yang dibangunkan pada tahun 1995. Dataran Merdeka bolehlah dikatakan berfungsi sebagai terowong keselamatan jika terjadi peperangan sebagaimana di Iraq.

Namun begitu pada tahun 1998, Dataran Merdeka ditenggelami air banjir kilat yang melimpah dari Sungai Bonus. Tahun 1971 Kuala Lumpur turut ditenggelami banjir besar.

Dataran Merdeka kini digunakan semula untuk sambutan ulang tahun kemerdekaan ke-50 termasuk Konsert Menjelang Malam Merdeka.
Kesuluruhan pandangan Dataran Merdeka
Rujukan


Kategori:Bangunan dan struktur di Kuala Lumpur
Merdeka
Pelancongan kota Medan

Medan merupakan pintu masuk ke bahagian barat Indonesia, berbatasan dengan Malaysia yang dipisahkan dengan Selat Melaka. Ibu kota Sumatera Utara ini ialah bandar terbesar di Sumatera.
Kampung Keling

thumb|right|250px|Logo Visit Medan 2012
Kampung Keling, merupakan pusat pertokoan yang ramai di kunjungi wisatawan dan merupakan pusat masyarakat India di Medan, terdapat kuil Sri Mariamannya yang berdinding tinggi untuk memuja Dewa Kali yang dibangun di tahun 1884. Pintu masuk dialasi dengan sebuah “gapura” kecil atau pintu gerbang berbentuk piramida. Masyarakat India Medan sebahagian besar adalah keturunan India Selatan yang datang untuk bekerja di perkebunan–perkebunan pada akhir abad ke 19 dan awal abad ke 20. Vihara Gunung Timur, kelenteng China yang terbesar di Medan atau barangkali di Sumatera berdiri dengan megah dipinggiran sungai Babura, Gereja Protestan Immanuel, dibangun ditahun 1921, merupakan satu contoh yang indah dari peninggalan arsitektur Kolonial di Sumatera Utara dan sampai saat ini tetap terpelihara dengan baik dan menjadi salah satu daya tarik wisatawan di daerah ini. Anda boleh melihat sinaran daripada lampu yang bergemerlapan di Kampung Keling ini.
Peternakan buaya

Disebelah utara Medan, Sunggal yang terletak memiliki daya tarik berupa perternakan buaya Asam Kumbang yang pantas untuk dikunjungi. Perternakan ini dikelola secara turun temurun oleh satu keluarga selama beberapa tahun dengan sistem perternakan buaya secara tradisionil. Dimulai dengan jumlah reptil yang sedikit dibudidayakan di perkarangan belakang. Sekarang mencapai 2.000 ekor dari spesies yang berbeza. Mereka ditempatkan didalam beberapa kolam, sesuai umur dan ukurannya. Waktu makan 2 kali sehari, jam 8 pagi dan jam 3 sore, meskipun demikian para pengunjung bisa memberikan makanan tambahan untuk buaya-buaya yang ada dikolam sebagai suatu atraksi dengan melempar itik-itik yang masih hidup, sehingga secara langsung dapat melihat bagaimana buaya menghargai hadiah tersebut.
Muzium

Muzium milik pemerintah berada di Jalan H.M. Joni, adalah muzium yang menghadirkan berbagai ragam istilah ethnologi dan antropologi. Muzium Perjuangan dan ABRI terletak di Jalan Zainul Arifin, memiliki daya tarik utama berupa pertunjukkan–pertunjukkan teater Sumatera tentang revolusi Indonesia.
Istana Maimoon

Istana Maimun adalah Istana kebesaran Kesultanan Deli dengan warna kuningnya ( kuning merupakan warna kerajaan Melayu ) dan khas seni bina Melayu di pesisir timur. Istana ini sebenarnya dirancang oleh seorang arkitek Itali dan diselesaikan pada tahun 1888 semasa pemerintahan Sultan Mahmud Al Rasyid. Dewasa ini istana tersebut masih didiami oleh keluarga–keluarga sultan. Ruangan pertemuan, foto–foto keluarga kerajaan Deli, perabot rumah tangga Belanda kuno dan berbagai senjata, terbuka bagi masyarakat yang ingin mengunjunginya.
Satu blok dari istana Maimun kearah timur, berdiri Mesjid Raya dengan arsitek yang menawan merupakan daya tarik bagi wisatawan yang berkunjung ke Medan dan sangat mengagumkan
Lihat juga

* Pelancongan di Indonesia

Kategori:Kota Medan
Medan